UMH16120115

DRÖG

Reglugerð

um (1.) breytingu á reglugerð nr. 460/2015, um baðstaði í náttúrunni.

1. gr.

Eftirfarandi breytingar verða á 3. gr. reglugerðarinnar:

1. Við bætist eftirfarandi skilgreining í viðeigandi stafrófsröð, svohljóðandi:

*Afþreyingarlaug*: Laug sem er frá grunni hlaðin og/eða steypt, þ.e. botn og hliðar, og jarðhitavatn er leitt í laugina úr nálægum hver eða afrennsli frá virkjun þó að undangenginni kælingu. Heilnæmi vatnsins er stjórnað með tíðri endurnýjun vatnsins og aðgangsstýringu, svo sem takmörkun á fjölda gesta í laug.

1. Eftirfarandi skilgreining orðast svo:

*Baðstaður í náttúrunni*: Náttúrulaug, afþreyingarlaug eða baðströnd sem eru notuð til baða af almenningi og vatn er ómeðhöndlað af sótthreinsiefnum, geislun eða á annan hátt. Til baðstaðar telst einnig búnings- og salernisaðstaða og önnur aðstaða fyrir baðgesti sem getur verið til staðar, eftir því sem við á.

2. gr.

Við 4. gr. reglugerðarinnar bætist ný málsgrein sem orðast svo:

Afþreyingalaugar skulu falla í 1. eða 2. flokk og eru því starfsleyfisskyldar.

3. gr.

3. og 4. mgr. 11. gr. reglugerðarinnar orðast svo:

 Þrátt fyrir að óheimilt sé að nota sótthreinsiefni á baðstöðum í náttúrunni getur heilbrigðisnefnd heimilað eða fyrirskipað sótthreinsun á baðstöðum í 1. og 2. flokki, með geislun eða öðrum hætti án efnanotkunar, til að draga úr gróðurmyndun í keri og/eða til að sótthreinsa vatnið/kerið hafi gerlafjöldi í baðvatninu mælst endurtekið yfir hámarksgildum.

Til að tryggja heilnæmi og gæði baðvatns er rekstraraðila eða heilbrigðisnefnd heimilt að takmarka gestafjölda í manngerðum náttúrulaugum.

4. gr.

Eftirfarandi breytingar verða á viðauka 1 við reglugerðina:

1. 2. tölul. um Baðstaði í náttúrunni í 1. flokki orðast svo:
Þegar fleiri en 500/250 saurkólígerlar/100 ml eða 100/200 i.enterococci/100 ml eru í sýni er þörf á sérstakri sýnatöku til að meta p.aeruginosa/100 ml gildi. Ef gildi þess er yfir >1 er þörf á að grípa til viðeigandi ráðstafana í samræmi við ákvæði 10. gr. og 11. gr. reglugerðarinnar.
2. 2. tölul. um Baðstaði í náttúrunni í 2. flokki orðast svo:
Þegar fleiri en 1000/500 saurkólígerlar/100 ml eða 400/200 i.enterococci/100 ml eru í sýni er þörf á sérstakri sýnatöku til að meta p.aeruginosa/100 ml gildi. Ef gildi þess er yfir >1 er þörf á að grípa til viðeigandi ráðstafana í samræmi við ákvæði 10. gr. og 11. gr. reglugerðarinnar.

5. gr.

Reglugerð þessi er sett með stoð í 15. tölul. 4. gr. laga nr. 7/1998, um hollustuhætti og mengunarvarnir, og öðlast þegar gildi.

*Umhverfis- og auðlindaráðuneytinu, XX.XX.2017*

F.h.r.